เสนอกู้2ล้านล้านต่อครม.มี.ค.นี้
กิตติรัตน์เสนอพ.ร.บ.กู้เงิน 2 ล้านล้านให้ครม.เห็นชอบอย่างช้ากลางเดือนมี.ค.นี้
8 ก.พ. 2556

กิตติรัตน์เสนอพ.ร.บ.กู้เงิน 2 ล้านล้านให้ครม.เห็นชอบอย่างช้ากลางเดือนมี.ค.นี้
นายกิตติรัตน์ ณ ระนอง รองนายกรัฐมนตรีและรมว.คลัง เปิดเผยว่า มีแผนจะพระราชบัญญัติกู้เงิน 2 ล้านล้านบาท เพื่อเดินหน้าโครงสร้างพื้นฐาน ให้คณะรัฐมนตรีเห็นชอบได้ อย่างช้ากลางมีนาคมนี้ เพื่อให้รัฐสภาพิจารณาทันภายในปีนี้ ซึ่งจะทำให้สามารถเบิกจ่ายเงินได้ทันตั้งแต่ปลายปีเป็นต้นไป
นายกิตติรัตน์ กล่าวว่า สำหรับรายละเอียดโครงการสามารถสรุปได้แล้ว 90% ส่วนที่เหลืออีก 10% เป็นเรื่องของรายละเอียด เกี่ยวกับการเชื่อมต่อการขนส่งของระบบรางไปสู่ท่าเรือและสนามบิน เพื่อให้มีความสมบูรณ์ และมีการคมนาคมมีประสิทธิภาพที่สุด
ทั้งนี้ ยืนยันว่า การกู้เงินจะอยู่ที่ 2 ล้านล้านเท่านั้น เพราะหากมากกว่านี้ จะทำให้หนี้สาธารณะเกิน 50% ของจีดีพี ซึ่งรัฐบาลให้ความระมัดระวังมาก แม้กรอบความยั่งยืนทางการคลังกำหนดไว้ไม่เกิน 60% ซึ่งเราไม่อยากให้หนี้เข้าไปใกล้ระดับนั้น เพื่อให้มีเสถียรภาพทุกฝ่ายไม่กังวล